दूई बड्डी समस्या दा सरबंध इस साहित्य दी जानी बुज्झिऐ, समें-समें उप्पर निकलदिएं लोड़ें गी पूरा करने लेई, रचना प्रक्रिया कन्ने, ते रचना दी नीति बनाने आलें ते लिखने आलें दे जीवन मुल्लें ते साहित्यक दृष्टि ते अनुभवें कन्ने ऐ। डोगरी साहित्य दे पिच्छें बक्ख-बक्क परम्पराएंदी खिचड़ी ऐ—लोकवर्ता दी मुंह-जबानी परम्परा, संस्कृत, हिंदी ते उर्दू ते किस हद्‌दा तोड़ी अंग्रेजी साहित्य दिआं परम्परा। पुरातनपन्थी विचारधारा ते नमीं आधुनिक विचारधारा, डोगरा समाज दे जीवन मुल्ल ते अनुभव दी अभिव्यक्ति तोड़ी सीमित सुधार दी प्रेरणा कन्ने लिखने दी परम्परा ते निजी (प्राइवेट) अनुभूति दी अभिव्यक्ति लेई लिखने दे छुटपुट प्रयत्न एह् सब अपनै-अपनै थार, बिना कुशै नरोई आलोचना परम्परा दै, ते कुसै व्यापक साहित्यक दृष्टि दे धागे कन्ने परोए बिना।